Pada bulan Julai 1985, Rainbow Warrior dijangka mengiringi seberapa kapal dinaiki kumpulan penunjuk rasa mengelilingi atol Moruroa membantah lokasi pengujian nuklear dilakukan Perancis. Walau bagaimanapun, Presiden Perancis ketika itu François Mitterrand mendapat tahu hal ini lalu memerintahkan agensi perisikan luar Perancis, Direction générale de la sécurité extérieure mengebom kapal tersebut secara diam-diam di pelabuhan Auckland, New Zealand. Kejadian ini mengorbankan seorang jurugambar yang terperangkap dalam kapal tersebut Fernando Pereira - hal ini tidak sahaja mengeruhkan hubungan luar negara New Zealand dengan Perancis malah juga memaksa peletakkan jawatan Menteri Pertahanan Perancis Charles Hernu serta penahanan dua orang ejen yang terlibat atas tindakan mereka yang dilihat sebagai suatu pengganasan oleh kerajaan New Zealand.